《登山望雷居士精舍同沈右卫过刘先生墓下作诗》
南北朝·萧子良

汉陵淹馆芜，晋殄洙风缺。五都声论空，三河文义绝。

兴礼迈前英，谈玄逾往哲。明情日夜深，徽音岁时灭。

垣井总已平，烟云从容裔。尔叹牛山悲，我悼惊川逝。

作者简介：（460—494）南朝齐南兰陵人，字云英。齐武帝子。初仕宋为宁朔将军。入齐，封竟陵郡王。武帝时历司徒、侍中、扬州刺史、中书监。郁林王即位，进位太傅。恐其夺帝位，虽加殊礼而深忌之，不久病死。曾启陈请原除逋租，宽刑息役。居鸡笼山西邸，延揽学士，抄《五经》、百家，撰《四部要略》。笃信佛教，数于邸园营斋戒，大集朝臣众僧。主神不灭说，与范缜论辩。今存《南齐竟陵王集》辑本。